Document ID: 31999R2703

Padomes Regula (EK) Nr. 2703/1999
(1999. gada 14. decembris),
ar kuru groza Regulu (EK) Nr. 2596/97, ar ko pagarina Austrijas, Somijas un Zviedrijas Pievienošanās akta 149. panta 1. punktā paredzēto laika posmu
EIROPAS SAVIENĪBAS PADOME,
ņemot vērā Austrijas, Somijas un Zviedrijas Pievienošanās aktu, un jo īpaši tā 149. panta 2. punktu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā:
(1) Ar Regulas (EK) Nr. 2596/97 [3] 1. panta otro daļu līdz 1999. gada 31. decembrim pagarina laika posmu, kurā var pieņemt pārejas posma pasākumus attiecībā uz prasībām par tauku saturu pienā, kas paredzēts lietošanai pārtikā Somijā un Zviedrijā; grūtības pielāgoties Kopienas noteikumiem, kuru dēļ šie pārejas posma pasākumi bija vajadzīgi, nevarēja pārvarēt līdz 1999. gada 31. decembrim.
(2) Tāpēc vajag izmantot 1994. gada Pievienošanās aktā paredzēto iespēju pagarināt attiecīgo laika posmu; četru gadu papildu posms šķiet piemērots šim nolūkam.
(3) Minēto dalībvalstu panākumi, piemērojot Kopienas noteikumus, būtu jāpārbauda arī termiņa vidusposmā,
IR PIEŅĒMUSI ŠO REGULU.
1. pants
Regulas (EK) Nr. 2596/97 1. panta otro daļu aizstāj ar šādu:
"Tomēr attiecībā uz prasībām par tauku saturu pienā, kas paredzēts lietošanai pārtikā un ražots Somijā un Zviedrijā, minēto laika posmu ar šo pagarina līdz 2003. gada 31. decembrim.
Somija un Zviedrija līdz 2001. gada 31. decembrim paziņo Komisijai par pasākumiem, ko tās pieņēmušas, lai pielāgotos Kopienas noteikumiem. Pamatojoties uz to, Komisija iesniedz Padomei ziņojumu par attiecīgo dalībvalstu panākumiem šajā jomā."
2. pants
Šī regula stājas spēkā 2000. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 14. decembrī

Labels: 3
18
17
15